ועדת הפנים ואיכות הסביבה, כנסת 16, פרוטוקול מספר 553, 2005-12-20 10:00

גאלב מג'אדלה: אני מתכבד לפתוח את ישיבת ועדת הפנים ואיכות הסביבה של הכנסת לדון בבקשת שר הפנים, היישוב מעלה החמישה ומועצה אזורית מטה יהודה בדבר ביטול אכרזה על חלקים מגן לאומי הרי יהודה לפי תוכניות מי/462, מי/945 ו-מי/ 945 א.

גאלב מג'אדלה: משרד הפנים מיוצג על ידי גברת נטלי אוסטרובסקי, ענת צור נמצאת?

ענת צור: כן.

גאלב מג'אדלה: את מוכנה להציג את העניין גברתי?

נטלי אוסטרובסקי: כן.

נטלי אוסטרובסקי: מדובר בשטח שבעצם כבר מזמן לא משמש כגן לאומי.

גאלב מג'אדלה: על איזה שטח אנחנו מדברים?

נטלי אוסטרובסקי: אנחנו מדברים סך הכל על 360 דונם.

נטלי אוסטרובסקי: לפי התסריט תסתכל בבקשה פה, זה שטח לגריעה.

ענת צור: הקטע הזה ליד הכביש שהוא בעצם כבר בנוי, הקטע ההוא של לולים מיעדים את השטח לתעשייה.

גאלב מג'אדלה: רשות הטבע והגנים הלאומיים תומכים, נכון?

גאלב מג'אדלה: מה אתם מקבלים בתמורה?

עידו בן יצחק: מה היה קודם, המבנים או השמורה?

ענת צור: יש שם קטעים שהם לא מבונים ויש דרישה של הקיבוץ לעשות שם אזור תעשייה, בחלק המערבי של הקיבוץ יש רק לולים - - -

אברהם אשכנזי: מה שאת אומרת קיים, הקטע הזה שאת מדברת עליו כרגע, גן לאומי שהקיבוץ הקים עליו חלק מהמבנים היה שמורה או גן לאומי.

עידו בן יצחק: אני שואל האם היה גן לאומי שעל שטחו הוקמו לולים?

נטלי אוסטרובסקי: היו שם לולים ובטעות כנראה הכריזו את השטח כגן לאומי.

אברהם אשכנזי: גן לאומי הוכרז משנות השישים.

גאלב מג'אדלה: התרנגולות ממתי?

אברהם אשכנזי: התרנגולות משנות השבעים.

אברהם אשכנזי: אבל האזור הזה כולו הוא בתוך הקו הכחול של המשק ובתב"ע שלו הם כמבנים משקיים למרות הגן הלאומי כלומר, הגן הלאומי אומנם היה אבל ישנו שם תב"ע שכולל בתוכו את כל הלולים ואת כל הבתים.

עידו בן יצחק: השאלה היא כזאת, האם יש פה איזו מן שיטה שיש לנו גן לאומי, אחריו יקימו לולים ואז אחרי זה יבקשו גם להוסיף עוד כמה שטחים?

אברהם אשכנזי: אדוני, הדבר נעשה משנות השישים וזה בתוך תב"ע מאושרת של המשק, לא עשינו דברים כי יש לנו תב"ע מאושרת.

אברהם אשכנזי: היו"ר גאלב מג'אדלה: תודה רבה.

אברהם אשכנזי: אני אשאל את משרד הפנים מתי תביאו לנו לכאן בקשה לתת לסכנין 4000 דונם כדי להקים אזור תעשיה, לבנות מגורים, לפתח חקלאות.

אברהם אשכנזי: יש תוכנית של 1700 דונם שלא ראויה אפילו לדיון, אנחנו נדון בזה מחר.

אברהם אשכנזי: מתי משרד הפנים, גברת אוסטרובסקי, אני רוצה לשאול אתכם כדי שתשאלו את השאלה הזאת, מתי כבודכם יואיל בטובו ויביא לנו לכאן בשעה טובה להחזיר לג'לג'וליה את השטח שלה מדרום השרון בתוך מסגרת קו כחול של דרום השרון?

אברהם אשכנזי: מתי אתם מתכוונים להביא לכאן ולעשות סדר ולעשות צדק עם עצמכם קודם כל, ולהחזיר לכפר ברא את השטח שלה שנמצא אצל דלג'ו בדרום השרון?

אברהם אשכנזי: מתי אתם מתכוונים לעשות אותו דבר לגבי סכנין, ערבא, דיר חנא, משגב שיש לה 183,000 דונם על כמעט 8000 תושבים.

אברהם אשכנזי: מתי אתם מתכוונים לעשות סדר וצדק עם עצמכם ועם האוכלוסייה הזאת?

נטלי אוסטרובסקי: אם תוכנית תוגש אלינו למינהל התכנון מאז שנקבל אותה נעשה תהליך כמו שנדרש ומייד נגיע לזה.

נטלי אוסטרובסקי: אבל תוכניות כמו שידוע לי עדיין לא הוכנו ולא הוגשו.

גאלב מג'אדלה: גברתי, את אומרת דבר מצוין אבל אתם צריכים ליזום את זה.

גאלב מג'אדלה: מינהל התכנון, שמאי אסיף ואתם צריכים ליזום את זה, אנחנו במאבק, כדי שיהיה לערבא בית קברות ויוכלו לקבור את המתים בכבוד ולא יוציאו מהקבר עצמות מלפני 30 שנה ויכניסו במקומו אדם שנפטר אתמול.

גאלב מג'אדלה: אנחנו במאבק כאן כמה חודשים.

גאלב מג'אדלה: בדקתי ואמרו לי שגם בתורה כתוב כבוד המת.

גאלב מג'אדלה: בינתיים אין בערבא, סכנין, דיר חנא, כבוד לאדם החי, אז לפחות שיהיה כבוד לאדם המת.

נטלי אוסטרובסקי: אני יכולה רק למסור את בקשתך.

גאלב מג'אדלה: אני מציע שתעבירי את זה למרות שאני מדבר עם הדרג הלא נכון אבל אני חושב שהמסר צריך לומר אותו לדרג של השר או מתחתיו, ואני מנצל את ההזדמנות כדי להעביר את זה לכל דרג כדי שתעשו צדק עם עצמכם.

גאלב מג'אדלה: קודם כל עם עצמכם כי סכנין זה חלק ממדינת ישראל.

גאלב מג'אדלה: לא רק מעלה החמישה ולא רק אשקלון.

גאלב מג'אדלה: ומה שעשיתם היום אני תומך כי אם זה בהסכמה זה לטובת האזרח ולא חשוב מאיפה האזרח וכדאי שגם תשקלו את הדברים האלה במקומות אחרים.

גאלב מג'אדלה: אגב יש מועצות אזוריות בסדר גמור.

גאלב מג'אדלה: מנשה הלך לקראת עיריית בקע אלגרביה כדי להביא לה את השטחים שלה.

גאלב מג'אדלה: עמק חפר אותו דבר.

גאלב מג'אדלה: יש כמה מקומות שהם בסדר, אנשים שרוצים להסתכל לעצמם בראי בעיניים.

גאלב מג'אדלה: רוצים יום אחרי זה לומר הייתי אדם הגון וישר כלפי הסביבה שלי והשכנים שלי.

נטלי אוסטרובסקי: אתה צודק לגמרי ואני אמסור את המסר.

ענת צור: קודם כל אני מקבלת בברכה כל מילה שאמרת.

ענת צור: תמ"א 35 שאושרה לפני שבועיים פה בממשלה יוצרת את המצע התכנוני בדיוק כדי לתת מענה לכל האוכלוסיות.

גאלב מג'אדלה: בשביל זה התנגדו המועצות האזורית ועשו מלחמת עולם והלכו אפילו לדבר עם שרי מפלגת העבודה אחד אחד כדי שיתנגדו.

ענת צור: אבל בכל זאת היא אושרה וזה נותן את המצע התכנוני הנכון בעיקר למגזר הערבי, אין ספק, ואולי מיטיב פחות עם המועצות האזורית ובגלל זה הייתה התנגדות.

ענת צור: בתוך כללי המשחק האלה עכשיו הרשויות המקומיות צריכות לשחק.

ענת צור: ולכן כל דרישה כזאת לשינוי גבולות שיפוט חייבת לבוא מראש הרשות המקומית.

גאלב מג'אדלה: גברת צור, רק תוסיפי לידיעתך שיש בפנים גם תמ"מ 6 שיש איתה בעיה שמן הראוי שיבדקו מחדש.

גאלב מג'אדלה: אני אעלה את זה בשיחה עם שמאי אסיף בקרוב, כי אחרת זה יתפוצץ יום אחד ואנחנו נמצא את עצמנו במצב בלתי נסבל ואנחנו לא רוצים את זה כי זה לא לטובת היהודים, לא לטובת הערבים, לא לטובתנו כחברה וכמדינה ואנשים צריכים להסתכל 20 שנה קדימה ולא רק שנה או חצי שנה.

גאלב מג'אדלה: דבר נוסף שרציתי להעיר לך, אני מציע לכם לא להעביר את האחריות למגרש של האחר.

גאלב מג'אדלה: אם היית מדברת איתי לפני שנה הייתי אומר לך, אני רוצה ללכת להתייעץ עם יחזקאל לביא, אולי הוא יאיר את עיני.

גאלב מג'אדלה: היום יש לי ברוך השם קצת רקע, כדי שעיר תהיה מתוכננת היא צריכה הרבה כסף.

גאלב מג'אדלה: כסף אין להם.

גאלב מג'אדלה: אני בטוח שאת אומרת את זה בידיים נקיות - - -

ענת צור: אני דיברתי רק על גבולות שיפוט כי צריך לזכור שתוכניות מיתאר מקבלות על שמאי מקדם במגזר הערבי - - -

גאלב מג'אדלה: צדק שמאי ואופיר פינס כשאמרו צריך להקציב תקציבים גדולים לנושא תכנון בישוב הערבי כי ידעו שאין לרשויות את הכסף הזה ולכן לא יהיה תכנון.

גאלב מג'אדלה: וצדקו כשאמרו, היוזמה לתכנון צריכה להיות אצלנו, מתקציבנו, תקציב שלטוני ולא מהם כי הם לא יתכננו אף פעם כי אין להם את הכסף.

גאלב מג'אדלה: ולכן אני מעיר את ההערה הזאת, כדאי שתעבירו אותה כי מסר מעבירים מאחד לאחד במטרה שנטיב כולנו עם האזרח.

גאלב מג'אדלה: אני רוצה לאשר את הבקשה.

עידו בן יצחק: רק עוד שאלה אחת, כותב מרכז הוועדה לשמירה על קרקע חקלאית ושטחים פתוחים שאין באישור כדי לבטל את מעמדה של הקרקע החקלאית.

עידו בן יצחק: האם לא הכוונה להפוך את זה - - -

ענת צור: יש כאן שתי הירכיות שונות.

ענת צור: אחת זה אכרזה של קרקע מוגבלת לשטחים פתוחים והשנייה זה אכרזה של גן לאומי.

ענת צור: עדיין זה אומר שכל תוכנית שתוגש בשטח הזה תצטרך את אישור הבקשה.

גאלב מג'אדלה: לא במקרה אמרתי, אנחנו מאשרים את הבקשה ככתבה וכלשונה לפי הפנייה של השר.

גאלב מג'אדלה: מעירים לי כאן, לצרכי מגורים ותעסוקה.

גאלב מג'אדלה: אנחנו מאשרים את בקשת שר הפנים מיום 17 בנובמבר 2005 בנושא ביטול אכרזה על חלקים מגן לאומי של הרי יהודה לפי תוכנית מי/462, מי/ 945, ו-מי/ 945/א' למעלה החמישה.

גאלב מג'אדלה: אני מודה לכם מאוד, הישיבה נעולה, אושר פה אחד, ללא נמנעים וללא מתנגדים.